Στον ορεινό όγκο του Κάτω Ολύμπου, στον άγνωστο Όλυμπο, πάνω από το κάστρο του Πλαταμώνα, με επίκεντρο το γραφικό χωριό των Παλαιών Πόρων ή Πούρλια όπως ήταν παλιότερα γνωστό, διοργανώνονται ορεινός αγώνας 25 χιλιομέτρων με θετική υψομετρική διαφορά +1300 μέτρων, καθώς και αγώνας 7 χιλιομέτρων με θετική υψομετρική 280 μέτρων.

Ο μεγάλος αγώνας των 25χλμ, κινείται σε κυκλική διαδρομή με εκκίνηση και τερματισμό την Πούρλια, σε πανέμορφα μονοπάτια μέσα σε δάση καστανιάς, οξιάς, πεύκου και ελάτου. Η διαδρομή κινείται σχεδόν 100% μέσα σε δάσος, φτάνοντας στην κρυμενη στο δάσος λίμνη Κατή σε ύψος 1300 μέτρων, περνάει μέσα από το πετρόχτιστο παραδοσιακό χωριό του παλιού Παντελεήμονα, τερματίζοντας μέσα από παμπάλαια κασταναριά στους Παλιούς Πόρους.​

Ο μικρός αγώνας των 7χλμ, είναι εύκολος με μικρές κλίσεις, εισαγωγικός στο βουνό για νέους αθλητές, συνοδούς αθλητών ή και έμπειρους αθλητές που θέλουν να κινηθούν γρήγορα σε μαλακό έδαφος με ήπιες κλίσεις. Με εκκίνηση από τους παλιούς Πόρους, κινούμαστε προς τον παλιό Παντελεήμονα από χωματόδρομο κι επιστρέφουμε από παράλληλο παλιό μονοπάτι μέσα από δάση καστανιάς στην Πουρλια.

Αναλυτικότερες πληροφορίες θα αναρτηθούν σε νεότερη ανακοίνωση